1.בפניי תביעה לתשלום פיצוים בסך 250,000 ₪ בגין פרסום לשון הרע.
2.התובע, רון קופמן (להלן: "קופמן"), הוא עיתונאי ואיש תקשורת ותיק. בין השאר, הוא משמש כפרשן ספורט ופובליציסט בעיתון הארץ, שימש בעבר כפרשן ספורט בערוצי טלוויזיה שונים ומילא תפקידים גם ברדיו.
3.הנתבע 1, שאול אייזנברג (להלן: "אייזנברג"), הוא יו"ר קבוצת הכדורסל של הפועל תל אביב. בעבר כיהן כדובר ההתאחדות לכדורגל וכקצין העיתונות של הנבחרת הלאומית בכדורגל.
4.הנתבעת 2 היא חברה שמפעילה אתר אינטרנט רב תפוצה, בשם "וואלה" (להלן: "האתר"). הנתבע 3 הוא עורך תוכן באתר. הנתבע 4 הוא עורך הספורט של האתר. הנתבע 5, דני בורשבסקי (להלן: "בורשבסקי") הוא כתב ספורט שכותב במסגרת האתר, והוא זה שכתב את הכתבה נשוא התביעה.
5.ביום 30.7.2005 פרסם בורשבסקי כתבה באתר שכותרתה "תכנית ההתנתקות של שאול". עיקרה של הכתבה הוא ראיון עיתונאי במסגרתו שאל בורשבסקי את אייזנברג שאלות שונות, וציטט את התשובות שקיבל. הכתבה עוסקת במספר נושאים, בהם המעבר של קבוצת הפועל תל אביב בכדורסל לשחק בהיכל נוקיה, הסכסוך של אייזנברג עם אוהדי הקבוצה, מחלוקות השכר עם שחקני הקבוצה וכן מצבן של קבוצות יריבות.
7.אייזנברג טען בכתב ההגנה כי אמר את הדברים על קופמן כתגובה לדברי לשון הרע שפרסם קופמן לגביו, ואשר בגינם אף הגיש הוא עצמו תביעה נגד קופמן, בגדרו של ת.א. 45821/05. יחד עם זאת, במסגרת תצהירו שינה אייזנברג את חזית המריבה וטען כי לא התכוון כלל לקופמן, למעט בחלק השני של הפרסום, המתייחס לתביעה שביקש להגיש נגדו.